CELEX: 62020TB0257
Language: sk
Date: 2020-11-17 00:00:00
Title: Vec T-257/20: Uznesenie Všeobecného súdu zo 17. novembra 2020 – González Calvet/CRU („Žaloba o neplatnosť – Hospodárska a menová politika – Jednotný mechanizmus riešenia krízových situácií úverových inštitúcií a určitých investičných spoločností (JMR) – Rozhodnutie, ktorým sa zamieta priznanie finančnej náhrady dotknutým akcionárom a veriteľom – Nedodržanie formálnych náležitostí – Článok 76 písm. d) rokovacieho poriadku – Zjavná neprípustnosť“)

18.1.2021   
            
            
               SK
            
            
               Úradný vestník Európskej únie
            
            
               C 19/51
            
         
      Uznesenie Všeobecného súdu zo 17. novembra 2020 – González Calvet/CRU
      (Vec T-257/20) (1)
      
      („Žaloba o neplatnosť - Hospodárska a menová politika - Jednotný mechanizmus riešenia krízových situácií úverových inštitúcií a určitých investičných spoločností (JMR) - Rozhodnutie, ktorým sa zamieta priznanie finančnej náhrady dotknutým akcionárom a veriteľom - Nedodržanie formálnych náležitostí - Článok 76 písm. d) rokovacieho poriadku - Zjavná neprípustnosť“)
      (2021/C 19/55)
      Jazyk konania: španielčina
      
         Účastníci konania
      
      
         Žalobcovia: Ramón González Calvet (Barcelona, Španielsko) a Joan González Calvet (Barcelona) (v zastúpení: P. Molina Bosch, avocat)
      
         Žalovaná: Jednotná rada pre riešenie krízových situácií (v zastúpení: S. Branca, J. King, L. Forestier a E. Muratori, splnomocnení zástupcovia, za právnej pomoci H.-G. Kamann, F. Louis, V. Del Pozo Espinosa De Los Monteros a L. Hesse, avocats)
      
         Predmet veci
      
      Návrh podľa článku 263 ZFEÚ na zrušenie rozhodnutia SRB (SRB/EES/2020/52) zo 17. marca 2020, ktorým sa stanovuje, či je potrebné vyplatiť náhradu akcionárom a veriteľom, v súvislosti s ktorými sa vykonali opatrenia na riešenie krízovej situácie týkajúce sa Banco Popular Español S.A.
      
         Výrok
      
      
                  1.
               
               
                  Žaloba sa zamieta ako zjavne neprípustná.
               
            
                  2.
               
               
                  Konanie o návrhu Španielskeho kráľovstva na vstup do konania ako vedľajší účastník konania sa zastavuje.
               
            
                  3.
               
               
                  Páni Ramón González Calvet a Joan González Calvet znášajú svoje vlastné trovy konania, ako aj trovy konania, ktoré vznikli Jednotnej rade pre riešenie krízových situácií (SRB), s výnimkou trov konania týkajúcich sa návrhu Španielskeho kráľovstva na vstup do konania ako vedľajší účastník konania.
               
            
                  4.
               
               
                  Páni González Calvet, SRB a Španielske kráľovstvo znášajú svoje vlastné trovy konania v súvislosti s návrhom Španielskeho kráľovstva na vstup do konania ako vedľajší účastník konania.
               
            
         (1)  Ú. v. EÚ C 209, 22.6.2020.